Káhira 21. februára (TASR) - Vláda Spojených štátov amerických už rozhodla o útoku na Irak a ten by sa mal realizovať v priebehu niekoľkých nadchádzajúcich dní.
Tvrdí to dnešné vydanie egyptských opozičných novín al-Wafd s odvolaním sa na zdroje kuvajtských diplomatov. Podľa týchto informácií sú už prípravy Američanov a Britov v Kuvajte na vojenský v Iraku ukončené.
Arabské noviny aš-Šark al-Awsat, vychádzajúce v Londýne, dnes informujú o plánovanom stretnutí štátov Arabskej ligy ku kríze v Iraku.
Summit by sa mal podľa tohto periodika uskutočniť 1. marca v Káhire. Členské štáty sa už rozhodli, že do Iraku vyšlú svoje delegáciu s posolstvom ligy, aby Bagdad užšie spolupracoval so zbrojnými inšpektormi OSN a aby iracký prezident Saddám Husajn umožnil zmenu politického systému v krajine a zabránil tým konfliktu.
3 ikr dem